cyanic-selkie/wikianc huggingface dataset:
Δημήτριος Δούλης
Βόρειος Ήπειρος (1913-1914)
Μέχρι τις αρχές Ιανουαρίου 1914 ο Βορειοηπειρωτικός αγώνας είχε προσελκύσει το ενδιαφέρον μεγάλου αριθμού αξιωματικών, οι οποίοι είχαν δηλώσει και εγγράφως ότι θα μείνουν στον αγώνα της Βορείου Ηπείρου, τον οποίο μέχρι τότε ευνοούσε και η Ελληνική Κυβέρνηση. Δυστυχώς, όμως, μετά τις αρχές Ιανουαρίου 1914, όταν η Ελληνική Κυβέρνηση άλλαξε πρόγραμμα και πολιτική, απειλώντας ότι δεν θα επιτρέψει να γίνει αγώνας για την παραμονή της Βορείου Ηπείρου στην Ελλάδα, όλες σχεδόν οι έγγραφες και προφορικές δηλώσεις των αξιωματικών λησμονήθηκαν. Τότε οι Βορειοηπειρώτες επαναστάτησαν, αρνούμενοι να υπαχθούν στο κατασκευαζόμενο αλβανικό κρατικό μόρφωμα.
Αυτόνομη Βόρειος Ήπειρος (1914)
Ο Δημήτριος Δούλης ηγήθηκε του αγώνα αυτού, αμέσως μετά τη δημιουργία της Κυβερνήσεως της Αυτονόμου Ηπείρου, καθώς αυτό ήταν το όνειρό του· να προσφέρει τον εαυτόν του στην ανεξαρτησία της πατρίδας του, συνεχίζοντας την ηρωϊκή ιστορία των προγόνων του. Στον αγώνα της Αυτόνομης Βορείου Ηπείρου, από 7.2.1914 έως το τέλος Οκτωβρίου 1914, έδωσε όλο του τον εαυτό. Τα αποτελέσματα του αγώνα είναι άξια θαυμασμού γιατί υλοποιήθηκαν εκ του μηδενός και παρά την εγκατάλειψη των αρμοδίων. Ο Δούλης ήταν Υπουργός των Στρατιωτικών της Κυβερνήσεως της Αυτονόμου Ηπείρου και αρχηγός του Στρατού της από τη Χειμάρρα μέχρι την Κορυτσά.
Ιστορική έχει μείνει η συνομιλία που διεμείφθη μεταξύ Δημητρίου Δούλη και του Μεσολογγίτη υποστρατήγου Αναστασίου Παπούλα, διοικητή του Ε΄ Σώματος Στρατού Ηπείρου, κατά τη 19η και 20ή Φεβρουαρίου 1914. Ο υποστράτηγος Παπούλας ενημερώνει τον Δούλη ότι εάν ο Ελληνικός Στρατός στη Βόρειο Ήπειρο δεν απέχει από εχθροπραξίες, ο ίδιος θα θεωρηθεί λιποτάκτης. Ο υποστράτηγος έλαβε αμέσως την απάντηση του Δούλη ότι έχει την υποχρέωση, ως γέννημα και θρέμμα της Βορείου Ηπείρου, να αγωνιστεί υπέρ των σφαγιαζομένων αδελφών του, καταδικασθέντων σε ζυγό τυραννικότερου του Τουρκικού και, έτσι, βρίσκεται στην αναπόδραστο ανάγκη να παρεκκλίνει των εντολών του Στρατού και του Βασιλέως.
Ο Δούλης συγκρότησε, οργάνωσε και διοίκησε το στρατό της Βορείου Ηπείρου, διηύθυνε με επιτυχία τις επιχειρήσεις και κατατρόπωσε τα τουρκαλβανικά στίφη που διοικούσαν Τούρκοι και Ολλανδοί αξιωματικοί. Με αυτόν τον τρόπο ανάγκασε τις μεγάλες δυνάμεις να προσέλθουν σε διαπραγματεύσεις που κατέληξαν στην υπογραφή του Πρωτοκόλλου της Κέρκυρας, 17.5.1914, με το οποίο παραχωρήθηκε καθεστώς Αυτονομίας στις περιφέρειες Αργυροκάστρου και Κορυτσάς. Ως αρχηγός του Στρατού της Αυτονόμου Βορείου Ηπείρου παρέδωσε την Βόρειο Ήπειρο ακέραια και αβλαβή και τους κατοίκους της σώους στον Ελληνικό Στρατό την 14.10.1914.
Επάνοδος στον Ελληνικό Στρατό και αποστράτευση (1915)
Την 2α Μαΐου 1915 προήχθη, κατ’ εκλογήν, σε συνταγματάρχη, στη διοίκηση της Χ Μεραρχίας στη Βέροια. Αποστρατεύθηκε, μετά από αίτησή του, την 6.5.1915.
Βουλευτής Αργυροκάστρου (1915)
Στις εκλογές της 31.5.1915 εκλέχθηκε πρώτος βουλευτής του Νομού Αργυροκάστρου και μετέσχε στην ΚΑ΄ περίοδο της Βουλής των Ελλήνων, εκλεγείς μέλος της Επιτροπής επί των Στρατιωτικών.
Μέλη της οικογένειάς του
Ο νεότερος αδελφός του, Γεώργιος Ν. Δούλης, ήταν στρατιωτικός γιατρός και αποστρατεύθηκε το 1931 με το βαθμό του ανώτερου γενικού αρχιάτρου. Ο γιος του Κωστάκης Δ. Δούλης, πήρε μέρος στην εκστρατεία της Μικράς Ασίας, αμέσως μετά την αποφοίτησή του από την Στρατιωτική Σχολή, με το βαθμό του Ανθυπολοχαγού και πέθανε σε νεαρή ηλικία στην Αλεξάνδρεια, το 1924.
Θάνατος Δημητρίου Δούλη (1928)
Ο Δημήτριος Δούλης πέθανε από ανακοπή της καρδιάς την 4.4.1928 στην Καλλιθέα Αττικής. Κατά την αναγγελία του θανάτου του στη Βουλή των Ελλήνων, όλοι ανεξαιρέτως οι αρχηγοί των πολιτικών κομμάτων, Ιωάννης Μεταξάς, Αλέξανδρος Παπαναστασίου, Ιωάννης Ράλλης, Δημήτριος Μπότσαρης και Μιχαήλ Γούδας, εξήραν τις αρετές, αναγνώρισαν τις προσφερθείσες προς την πατρίδα υπηρεσίες του και τίμησαν τη μνήμη του. Ετάφη στο Α΄ Κοιμητήριο της Αθήνας, την 6.4.1928.
Μεταθανάτιες τιμές
Ο Δήμος Πρέβεζας για να τιμήσει τον ταγματάρχη Δημήτριο Δούλη, διοικητή του 3ου τάγματος του 15ου Συντάγματος Πεζικού που απελευθέρωσε την πόλη την 21η Οκτωβρίου 1912, καθώς και πρώτου φρουράρχου της, ονοματοθέτησε οδό της πόλης, στη συνοικία Τσαβαλοχώρι, με το όνομά του.
Η Σχολή Μονίμων Υπαξιωματικών του Ελληνικού Στρατού, ξεκινώντας από το 2009 τον θεσμό υιοθέτησης ονόματος εθνικού ήρωα για κάθε τάξη αποφοίτων της, αποφάσισε η τάξη του 2009 να φέρει το όνομα του Δημήτριου Δούλη.
Παραπομπές
Κατηγορία:Έλληνες αξιωματικοί του πεζικού Κατηγορία:Έλληνες βουλευτές Κατηγορία:Βουλευτές Αργυροκάστρου Κατηγορία:Συμμετέχοντες στον Βορειοηπειρωτικό Αγώνα
Κόριννα
Η Κόριννα ήταν Αρχαία Ελληνίδα ποιήτρια, τοποθετημένη κατά παράδοση στον 6ο αι. π.Χ. Σύμφωνα με αρχαίες πηγές, όπως ο Πλούταρχος και ο Παυσανίας, καταγόταν από την Τανάγρα της Βοιωτίας, όπου ήταν διδάσκαλος και αντίπαλον δέος του γνωστότερου Θηβαίου ποιητή Πινδάρου. Αν και δύο από τα ποιήματά της επέζησαν σε επιτομή, το μεγαλύτερο μέρος του έργου της διατηρείται σε αποσπάσματα παπύρου του 2ου αι. π.Χ.
Παραδοσιακή βιογραφία
Η ημερομηνία γέννησης της Κόριννας είναι άγνωστη, αλλά πιστεύεται ότι γεννήθηκε το μήνα Μάιο. Αν ο Πίνδαρος ήταν όντως μαθητής της, μπορεί να υποτεθεί ότι είχε γεννηθεί μερικά έτη πιο νωρίς από τη χρονιά γέννησης του (522 π.Χ.). Μερικοί συγγραφείς, ωστόσο, την τοποθετούν στον 5ο ή 4ο αι. π.Χ. Ο Παυσανίας ισχυρίζεται ότι κέρδισε σε ποιητικό διαγωνισμό τον Πίνδαρο, γεγονός για το οποίο η ίδια παράγγειλε να της κατασκευάσουν μνημείο. Σύμφωνα με τον Παυσανία, η επιτυχία της μάλλον οφειλόταν κυρίως στην ομορφιά της και στη χρήση της τοπικής βοιωτικής διαλέκτου, σε αντίθεση με τη δωρική των ποιημάτων του Πινδάρου. Ο Αιλιανός ισχυρίζεται ότι νίκησε πέντε φορές τον Πίνδαρο, κι ως αντίδραση στις ήττες αυτές, ο Πίνδαρος την αποκάλεσε γουρούνα. Ο Αντίπατρος ο Θεσσαλονικεύς τη συγκαταλέγει στις εννέα θνητές μούσες.
Η Κόριννα έγραψε χορική λυρική ποίηση για πανηγύρεις στη βοιωτική διάλεκτο. Λέγεται ότι επέκρινε τον Πίνδαρο για εισαγωγή αττικισμού στα ποιήματά του. Αντίθετα με τον Πίνδαρο, έδωσε έμφαση σε τοπικούς μύθους, και χάραξε παραλλήλους μεταξύ του κόσμου της μυθολογίας και της συνήθους ανθρώπινης συμπεριφοράς. Τα σχεδιάσματα δύο ποιημάτων της έχουν επιζήσει. Το ποίημα Μινύαι μιλά για τις τρεις ενήλικες κόρες του βασιλιά Μινύα του Ορχομενού: τη Λευκίππη, την Αρσίππη, και την Αλκαθόη. Το ποίημα Κορωνίδες μιλά τις δύο κόρες του Ωρίωνα, τη Μενίππη και τη Μητιόχη, οι οποίες έκοψαν το λαιμό τους με τη σαΐτα του αργαλιού τους, θυσιάζοντας τον εαυτό τους για χάρη των συμπολιτών τους.
Νεότερη γνώση
Πολλοί νεότεροι κριτικοί έχουν αμφισβητήσει την παραδοσιακή θεωρία ότι η Κόριννα ήταν σύγχρονη του Πινδάρου, και αξιώνουν μια αρκετά μεταγενέστερη ημερομηνία για αυτή. Παραθέτοντας τη βοιωτική ορθογραφία των σπαραγμάτων της, ο David Campbell, ο οποίος διόρθωσε μια νεότερη έκδοσή τους, υποστηρίζει ότι έζησε περίπου στα 200 π.Χ., και ότι η παραδοσιακή της βιογραφία, γεμάτη με αντιφατικές θεωρήσεις του χαρακτήρα της, αναδύθηκε σαν θρύλος σε αρκετά μεταγενέστερη ημερομηνία.
Άλλοι κλασσικοί φιλόλογοι, μεταξύ των οποίων και ο Peter Levi, την τοποθετούν επίσης σε μεταγενέστερη εποχή, βάσει των μυθολογικών της παραπομπών, οι οποίες προέρχονται από μεταγενέστερη εποχή, καθώς και της απουσίας οποιωνδήποτε συγχρόνων της μαρτυριών που να επιβεβαιώνουν τη νίκη της επί του Πινδάρου. Επιπλέον, τα αρχαιότερα από τα σπαράγματά της χρονολογούνται από το 2ο αιώνα π.Χ., συμφώνως προς άλλες ενδείξεις σχετικά με το πότε πράγματι έζησε.
Εξωτερικοί σύνδεσμοι
Κατηγορία:Αρχαίοι Έλληνες λυρικοί ποιητές Κατηγορία:Αρχαίοι Βοιωτοί
Πανελλήνιο πρωτάθλημα κλειστού στίβου γυναικών 1986
Συνολικά δήλωσαν συμμετοχή 130 σωματεία (και μετείχαν 121) από όλη την Ελλάδα με 1.200 (μετείχαν 930) αθλητές και αθλήτριες όλων των ηλικιακών κατηγοριών. Περιλάμβανε 11 αγωνίσματα και σημειώθηκαν τρία πανελλήνια ρεκόρ. Πρωταθλητής της ομαδικής βαθμολογίας αναδείχθηκε ο Πανελλήνιος Γ.Σ.
Αποτελέσματα
1985 (ανεπίσημο) | 1986 | 1987 | 1988
Πηγές
Κλειστου στιβου γυναικων Κατηγορία:Στίβος το 1986 Κατηγορία:Διοργανώσεις στίβου στον Πειραιά
Mary Long
thumb|250px|Το "Mary Long" χαρακτηρίζεται από τους καυστικούς στίχους του Ίαν Γκίλαν Το Mary Long είναι τραγούδι του χαρντ ροκ συγκροτήματος Deep Purple, το δεύτερο του δίσκου "Who Do We Think We Are", ο οποίος κυκλοφόρησε στις 26 Ιανουαρίου του 1973, μέσω της "Warner" στην Αμερική και της "ΕΜΙ" στην Ευρώπη. Δεν κυκλοφόρησε ποτέ σε μορφή σινγκλ, αν και ήταν το μόνο κομμάτι του δίσκου το οποίο συμπεριέλαβαν στις ζωντανές τους εμφανίσεις, μέχρι την τελευταία εμφάνιση του Ίαν Γκίλαν και του Ρότζερ Γκλόβερ με το συγκρότημα, στις 29 Ιουνίου του 1973.
Στίχοι
Οι στίχοι του "Mary Long", αναφέρονται σε υπαρκτά πρόσωπα και πιο συγκεκριμένα, στη Μέρι Γουάιτχάουζ (1910-2001) και τον Λορντ Λόνγκφορντ (1905-2001), δύο εκκεντρικούς ανθρώπους της αριστοκρατικής Αγγλίας, οι οποίοι είχαν ως σκοπό την εκκαθάριση και τη λογοκρισία στα Μέσα Μαζικής Ενημέρωσης, λόγω της άποψης ότι προκαλούσαν τη διαφθορά στην ηθική της κοινωνίας. Το 1963, η Γουάιτχάουζ έκανε εθνική καμπάνια και δημιούργησε το Νοέμβριο του 1965, την οργάνωση της εναντίον της διαφθοράς της ηθικής, με την ονομασία "National Viewers' and Listeners' Association".
Στα τέλη της δεκαετίας του '60, μέσω της καμπάνιας της με την ονομασία "Clean Up TV", εναντιώθηκε στην τηλεοπτική σειρά "Till Death Us Do Part" λόγω της έντονης χρήσης της λέξης "bloody" στα επεισόδια της, ενώ τα έβαλε και με κωμικούς όπως ο Ντέιβ Άλλεν και ο Μπένι Χιλ.
Το 1977, τέσσερα χρόνια μετά την κυκλοφορία του "Who Do We Think We Are", καταφέρθηκε εναντίον της κυκλοφορίας "Gay News", εφημερίδας η οποία απευθυνόταν σε άτομα με ομοφυλοφιλικές τάσεις, λόγω της δημοσίευσης ενός ποιήματος το οποίο βλασφημούσε τα βασανιστήρια του Ιησού Χριστού.
Σύνθεση
Το "Mary Long" είναι μουσική δημιουργία όλων των μελών των Deep Purple, αλλά οι στίχοι γράφτηκαν από τον τραγουδιστή Ίαν Γκίλαν και τον μπασίστα Ρότζερ Γκλόβερ, οι οποίοι εναντιώνονταν στον συντηρητικό τρόπο σκέψης των Γουάιτχάουζ/Λόνγκφορντ, θεωρώντας τον υποκριτικό.
Ο στίχος "Mary told Johnny not to write such trash" (μτφ. Η Μαίρη είπε στον Τζόνι να μην γράφει τέτοια σκουπίδια) αποτελεί στενή αναφορά στο επεισόδιο με τον σεναριογράφο Τζόνι Σπάιτ που είχε δημιουργήσει τον χαρακτήρα του Αλφ Γκαρνέτ, τον οποίο υποδυόταν ο Γουόρεν Μίτσελ στο "Till Death Us Do Part". Η σειρά κράτησε από το 1965 ως το 1975 και ο Μίτσελ χρησιμοποιούσε συχνά τη λέξη "bloody", ωθώντας την Γουάιτχαουζ να παραπονεθεί για τη συχνή χρήση της λέξης αυτής μέσα στα επεισόδια της κωμικής σειράς.
Ζωντανές ηχογραφήσεις
Ζωντανά ηχογραφημένες εκτελέσεις του "Mary Long", υπάρχουν στους εξής δίσκους:
Τα μέλη των Deep Purple
Το "Mary Long" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:
Σύνοδος της Πιατσέντσας
Η Σύνοδος της Πιατσέντσας ήταν μία ιστορική πολυπληθής σύνοδος κληρικών και λαϊκών της Ρωμαιοκαθολικής Εκκλησίας, που συνήλθε στην πόλη Πιατσέντσα (Πλακεντία), από 1 Μαρτίου μέχρι 5 Μαρτίου του 1095, επί Πάπα Ουρβανού Β΄. Η σημασία της Συνόδου της Πιατσέντσας υπήρξε σπουδαία τόσο από θρησκευτική όσο και πολιτική άποψη. Στη σύνοδο αυτή ρίχτηκε η ιδέα της αναγκαιότητας των σταυροφοριών που ακολούθησαν αργότερα.
Γενικά
Η Παπική σύνοδος αυτή συγκλήθηκε αμέσως μετά την αποκατάσταση της έντονης αντιπαράθεσης που είχε σημειωθεί μεταξύ του Αυτοκράτορα της Αγίας και Ρωμαϊκής Αυτοκρατορίας και του Πάπα της Ρώμης σχετικά με την αρμοδιότητα εκλογής και διορισμού επισκόπων και αρχιεπισκόπων στα γερμανικά εδάφη, και την αναγνώριση από τον Αυτοκράτορα Ερρίκο Δ΄, έτερου Πάπα, του αντι-πάπα Κλήμη Γ΄. Διαμάχη από την οποία τελικά νικητής είχε αναδειχθεί ο Ουρβανός Β΄. Έτσι υπό τις συνθήκες αυτές αποδοχής και εδραίωσής του, ο Πάπας Ουρβανός Β΄ συγκάλεσε όλους τους επισκόπους των επαρχιών της Ιταλίας, Βουργουνδίας, Γαλλίας, Βαυαρίας, Γερμανίας κ.ά. σε ανοικτό συμβούλιο στην πόλη της Πλακεντίας κατά την έναρξη της Σαρακοστής του έτους 1095, προκειμένου να εξεταστούν ιδιαίτερα ζητήματα που είχαν ενσκήψει.
Στην πρόσκληση του Πάπα ανταποκρίθηκαν περίπου 200 επίσκοποι 4.000 ιεράρχες και κληρικοί, 30.000 λαϊκοί καθώς και πολλές πρεσβευτικές αντιπροσωπείες διαφόρων ηγεμόνων βασιλέων και αυτοκρατόρων μεταξύ των οποίων της Κωνσταντινούπολης, εκ μέρους του Αλεξίου Α΄ του Κομνηνού, του Βασιλέως της Γαλλίας Φιλίππου Α΄ και άλλων. Χώρος του συνεδρίου ήταν υπαίθριοι χώροι της παραπάνω πόλης.
Πολιτικά ζητήματα
Στα ζητήματα αυτά περιλαμβάνονταν το αίτημα του Αυτοκράτορα της Κωνσταντινούπολης Αλέξιου Α΄ Κομνηνού για αποστολή στρατιωτικής βοήθειας προς αντιμετώπιση των Σελτζούκων, όπου η κατάσταση είχε επιδεινωθεί μετά τη μάχη του Ματζικέρτ και η αναγκαιότητα στρατιωτικής διαφύλαξης των Αγίων Τόπων, καθώς και η εκ μέρους Γάλλων πρεσβευτών αίτηση της άρσης αφορισμού που είχε προβεί ο προηγούμενος Πάπας κατά του Βασιλέως της Γαλλίας.
Πηγές
Πιασέντσα Κατηγορία:Σταυροφορίες Κατηγορία:Ιστορία της Βυζαντινής Αυτοκρατορίας
Mafia II
Το Mafia II είναι βιντεοπαιχνίδι δράσης περιπέτειας και βολών τρίτου προσώπου. Πρόκειται για τη συνέχεια του Mafia: The City of Lost Heaven. Αναπτύχθηκε από την 2K Czech (πρώην Illusion Softworks). Το παιχνίδι ανακοινώθηκε στις 27 Αυγούστου 2007, κυκλοφόρησε στις 28 Αυγούστου 2010, και είναι διαθέσιμο για PlayStation 3, Xbox 360 και τα Microsoft Windows.
Τρόπος παιχνιδιού
Το παιχνίδι τοποθετείται ανάμεσα στο 1945 και το 1955 στην πόλη Empire Bay, μία φανταστική πόλη βασισμένη στο Σαν Φρανσίσκο και τη Νέα Υόρκη. Ο κόσμος του θα έχει έκταση 10 τετραγωνικά μίλια. Δεν θα υπάρχει κανένας περιορισμός από την αρχή του παιχνιδιού, ενώ θα υπάρχουν περίπου 50 μοντέλα αυτοκινήτων. Ο παίκτης μπορεί να χρησιμοποιήσει όπλα όπως το Thompson M1928, το Colt 1911, καθώς επίσης και όπλα όπως το MP40, το MP28, το MG42 μεταξύ άλλων.
Εξωτερικοί σύνδεσμοι
Κατηγορία:Βιντεοπαιχνίδια του 2010 Κατηγορία:Βιντεοπαιχνίδια sandbox Κατηγορία:Βιντεοπαιχνίδια ανοικτού κόσμου Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια βολών τρίτου προσώπου Κατηγορία:Βιντεοπαιχνίδια των Windows Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια της Take Two Interactive Κατηγορία:Βιντεοπαιχνίδια ανεπτυγμένα στην Τσεχία
Χάουαρντ Φίνκελ
Ο Χάουαρντ Φίνκελ (Howard Finkel , 7 Ιουνίου 1950 – 16 Άπριλιου 2020) ήταν Αμερικανός εκφωνητής αγώνων επαγγελματικής πάλης.
Άλλες ασχολίες
Ο Φίνκελ εκτός από εκφωνητής αγώνων, έχει διατελέσει και ανιχνευτής ταλέντων και και υπεύθυνος ταλέντων. Επίσης, έχει συμμετάσχει σε διάφορες σεναριακές αντιπαλότητες, με παλαιστές όπως ο Τζεφ Τζάρετ, ο Κρις Τζέρικο και άλλοι.
Διακρίσεις
Για την προσφορά του στον χώρο της επαγγελματικής πάλης και την τεράστια συνεισφορά του στην εταιρεία WWE, τιμήθηκε το 2009, με την εισαγωγή του στο Hall of Fame της εταιρείας.
Πηγές
Κατηγορία:Επαγγελματίες Παλαιστές
Σωκράτης Παπασταθόπουλος
Ο Σωκράτης Παπασταθόπουλος (Καλαμάτα, 9 Ιουνίου 1988) είναι Έλληνας διεθνής ποδοσφαιριστής ο οποίος αγωνίζεται ως κεντρικός αμυντικός.
Σε συλλογικό επίπεδο
thumb|left|150px|Ο Παπασταθόπουλος στην [[Μπορούσια Ντόρτμουντ|Ντόρτμουντ]] Ξεκίνησε την ποδοσφαιρική του σταδιοδρομία στην ομάδα του Αίαντα Καλαμάτας και έπειτα στην ομάδα του [Αστέρας Βαρης], απ' όπου το 2005 τον απέκτησε η ΑΕΚ. Τον Ιανουάριο του 2006 αγωνίστηκε με δανεισμό στη Νίκη Βόλου για να επιστρέψει στην ΑΕΚ μετά από 6 μήνες.
Την 1η Αυγούστου 2008, μετεγγράφηκε έναντι 3,8 εκατομμυρίων ευρώ στην ιταλική Τζένοα, από την οποία τον απέκτησε η Μίλαν τον Ιούλιο του 2010, έναντι του ποσού των 4,5 εκατομμυρίων ευρώ και την παραχώρηση τριών παικτών από τις ακαδημίες της, με τη μορφή δανεισμού. Η ΑΕΚ εισέπραξε περίπου 700.000 ευρώ (το 15% του ποσού που κόστισε στη Μίλαν ο παίκτης) από την Τζένοα λόγω των δικαιωμάτων μεταπώλησης, όπως είχαν συμφωνήσει οι δύο ομάδες στα πλαίσια των διαπραγματεύσεων της πρώτης μετεγγραφής του παίκτη.
Στους «ροσονέρι» δεν κατάφερε να καθιερωθεί, με αποτέλεσμα την αμέσως επόμενη χρονιά να επιστρέψει στην Τζένοα, ως αντάλλαγμα στο πλαίσιο της μετεγγραφής του Κέβιν-Πρινς Μπόατενγκ. Δεν παρέμεινε ωστόσο στην προηγούμενή του ομάδα και στη γνώριμή του Γένοβα, καθώς στη συνέχεια παραχωρήθηκε ως δανεικός στη γερμανική Βέρντερ Βρέμης, από την οποία και αποκτήθηκε με κανονική μετεγγραφή την επόμενη χρονιά, έπειτα από τις πολύ καλές του εμφανίσεις στον σύλλογο της Βρέμης.
Από το καλοκαίρι του 2013 μέχρι και το 2018 αγωνίστηκε με τα χρώματα της Μπορούσια Ντόρτμουντ, η οποία τον απέκτησε έναντι 9,9 εκατομμυρίων ευρώ και αποτέλεσε τότε τη δεύτερη ακριβότερη μετεγγραφή Έλληνα ποδοσφαιριστή όλων των εποχών, μετά από αυτήν του Γιούρκα Σεϊταρίδη στην Ντιναμό Μόσχας το 2005. Τον Ιανουάριο του 2017 αναδείχτηκε κορυφαίος αμυντικός της Μπούντεσλιγκα για το πρώτο μισό της περιόδου 2016-17.
Στις 2 Ιουλίου 2018 ανακοινώθηκε η μεταγραφή του στην Άρσεναλ με συμβόλαιο διάρκειας τριών ετών.
Στις 25 Ιανουαρίου 2021, υπέγραψε συμβόλαιο 2,5 ετών με τον Ολυμπιακό, με ελεύθερη μεταγραφή.
Σε εθνικές ομάδες
thumb|left|150px|Ο Παπασταθόπουλος με την [[Εθνική Ελλάδος (ποδόσφαιρο ανδρών)|Ελλάδα το 2013]] Στις 5 Φεβρουαρίου 2008, πραγματοποίησε το ντεμπούτο του με την εθνική Ελλάδας σε φιλικό αγώνα εναντίον της Τσεχίας (1-0) που διεξήχθη στη Λευκωσία, όταν υπό τις οδηγίες του Ότο Ρεχάγκελ ξεκίνησε ως βασικός και αντικαταστάθηκε στην ανάπαυλα του ημιχρόνου από τον Αβραάμ Παπαδόπουλο.
Παρά το γεγονός ότι μετείχε στην προετοιμασία της ομάδας για την τελική φάση του Euro 2008 δεν επιλέχθηκε τελικά από τον Γερμανό προπονητή στην τελική 23άδα που ταξίδεψε στα γήπεδα της Αυστρίας.
Δύο χρόνια αργότερα όμως αποτέλεσε αναπόσπαστο κομμάτι της εθνικής Ελλάδας στο Μουντιάλ 2010 που διεξήχθη στη Νότια Αφρική, ενώ το ίδιο συνέβη και με προπονητή τον Πορτογάλο Φερνάντο Σάντος στα γήπεδα της Πολωνίας και της Ουκρανίας για το Euro 2012.
Υπήρξε μέλος της αποστολής που συμμετείχε στο Μουντιάλ του 2014 στη Βραζιλία, αγωνιζόμενος και τις τέσσερις φορές ως βασικός, ενώ ήταν ο σκόρερ εναντίον της Κόστα Ρίκα στη φάση των 16.
Μετά το τέλος της διοργάνωσης και την αποχώρηση του Γιώργου Καραγκούνη, εξελέγη ως ένας από τους τέσσερις αρχηγούς της ομάδας, μαζί με τους Δημήτρη Σαλπιγγίδη, Βασίλη Τοροσίδη και Γιώργο Σαμαρά, έπειτα από ψηφοφορία μεταξύ των ποδοσφαιριστών, όντας ο νεότερος ηλικιακά των τεσσάρων.
Υπήρξε επίσης βασικό στέλεχος της εθνικής Νέων που αγωνίστηκε στον τελικό του ευρωπαϊκού πρωταθλήματος Νέων το 2007.
Στατιστικά στοιχεία ανά περίοδο
1 Οι ευρωπαϊκές διοργανώσεις περιλαμβάνουν το ΟΥΕΦΑ Τσάμπιονς Λιγκ και το ΟΥΕΦΑ Γιουρόπα Λιγκ
Μέχρι 24 Αυγούστου 2022
Διακρίσεις
Συλλογικές
Μίλαν
Μπορούσια Ντόρτμπουντ
Άρσεναλ
Ατομικές
Προσωπική ζωή
Το 2006, όταν αγωνιζόταν ως δανεικός στη Νίκη Βόλου, προπονητής του ήταν ο Βαγγέλης Σταμουλάκης. Την ίδια περίοδο γνώρισε την κόρη του προπονητή του, Ξανθίππη, με την οποία παντρεύτηκαν το 2013 με πολιτικό γάμο στον Βόλο και μετά με θρησκευτικό γάμο στο Σούνιο τον Ιούλιο του 2014.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Νίκης Βόλου Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Τζένοα Κατηγορία:Ποδοσφαιριστές Σέριε Α Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Βέρντερ Βρέμης Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Άρσεναλ Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Ολυμπιακού Πειραιώς
Βάλσαμο
Το Υπερικόν το διάτρητον (Hypericum perforatum) ή κοινώς το βάλσαμο, είναι ανθοφόρο φυτό του γένους Υπερικόν (Hypericum), της οικογένειας Υπερικίδες (Hypericaceae).
Στην Αρχαία Ελλάδα, ήταν γνωστό ως «υπερικόν», ενώ στη νεότερη Ελλάδα, είναι επίσης γνωστό και ως βαλσαμόχορτο ή σπαθόχορτο, ενώ, στην ξένη (Αγγλική) βιβλιογραφία, αναφέρεται ως Perforate St John's-wort, Common Saint John's wort και St. John's wort. Στο εξωτερικό, η κοινή ονομασία St John's wort, μπορεί να χρησιμοποιηθεί για να αναφερθεί σε οποιοδήποτε είδος του γένους Hypericum. Συνεπώς, το Υπερικόν το διάτρητον (Hypericum perforatum) προκειμένου να διαφοροποιηθεί, ορισμένες φορές ονομάζεται Common St John's wort ή Perforate St John's wort. Είναι φαρμακευτικό βότανο με αντικαταθλιπτική δράση και ισχυρές αντιφλεγμονώδεις ιδιότητες, ως ένας αραχιδονικός αναστολέας της 5-λιποξυγενάσης (5-LO) και αναστολέας της 1-κυκλοξυγενάσης (COX-1).
Ετυμολογία
Η ονομασία του γένους «Υπερικόν» (Hypericum), προέρχεται από τις Ελληνικές λέξεις υπέρ (άνωθεν) και εικών (εικόνα), αναφορικά με την παράδοση η οποία υπάρχει, κατά τη διάρκεια της ημέρας του Αγίου Ιωάννη, στο να κρέμονται φυτά επάνω από τις θρησκευτικές εικόνες του σπιτιού, προκειμένου να αποκρουσθεί το κακό. Όμως ο συσχετισμός της λέξης υπερικόν με τον Άγιο Ιωάννη είναι προβληματικός αφού η λέξη χρησιμοποιείτο και πριν από την έλευση του χριστιανισμού, ενώ ακόμα και η ορθογραφία διαφέρει. Η Λατινική ονομασία του φυτού «διάτρητον» (perforatum), οφείλεται στο ότι τα φύλλα του έχουν στίγματα, τα οποία είναι εμφανή όταν κρατηθούν μπροστά στο φως, δίνοντάς τους έτσι την «διάτρητη» εμφάνιση. Ονομάζεται σπαθόχορτο, γιατί στην αρχαιότητα το χρησιμοποιούσαν ως επουλωτικό, στις πληγές που γινόντουσαν από τα σπαθιά. Η κοινή του Αγγλική ονομασία St John's wort, προέρχεται από την παραδοσιακή του ανθοφορία και συγκομιδή, που συμβαίνει στις 24 Ιουνίου, κατά την εορτή του Αγίου Ιωάννου.
Βοτανική περιγραφή
thumb|Ημιδιαφανή στίγματα από αδενικό ιστό επάνω στα φύλλα. Το Υπερικόν το διάτρητον (Hypericum perforatum), είναι εγγενές σε τμήματα της Ευρώπης και της Ασίας αλλά έχει εξαπλωθεί και σε ολόκληρο τον κόσμο, ως ένα κοσμοπολίτικο αγριόχορτο εισβολέας, συμπεριλαμβάνοντας τις εύκρατες περιοχές της Ινδίας, Κίνας, Αφρικής και των Ηνωμένων Πολιτειών.
Το βάλσαμο είναι ποώδες πολυετές φυτό (perennial) με εκτεταμένα υφέρποντα ριζώματα (rhizomes). Τα στελέχη του είναι όρθια, διακλαδισμένα στο άνω τμήμα και μπορεί να αυξηθεί σε 1 μ. ύψος. Έχει αντικριστά, άμισχα, στενά, επιμήκη φύλλα, τα οποία έχουν μήκος 1-2 εκ.. Τα φύλλα είναι κίτρινο-πράσινου χρώματος, με διάσπαρτα ημιδιαφανή στίγματα του αδενικού ιστού Τα στίγματα είναι εμφανή όταν κρατηθούν μπροστά στο φως, δίνοντας στα φύλλα την «διάτρητη» εμφάνιση στην οποία αναφέρεται η Λατινική ονομασία του φυτού. Τα άνθη φτάνουν σε μήκος τα 2,5 εκατοστά, έχουν πέντε πέταλα (petals) και έχουν φωτεινό κίτρινο χρώμα με εμφανή μαύρα στίγματα. Επίσης, εμφανίζονται σε πλατιά συμπλέγματα ανθέων (cymes) στα άκρα των άνω κλάδων, από τα τέλη της άνοιξης και στις αρχές έως τα μέσα του καλοκαιριού. Τα σέπαλα είναι μυτερά με μαύρα αδενικά στίγματα. Υπάρχουν πολλοί στήμονες, οι οποίοι ενώνονται στη βάση σε τρεις δεσμίδες. Οι κόκκοι γύρης είναι ελλειψοειδείς. Όταν συνθλίβονται οι ανθοφόροι οφθαλμοί των ανθέων (όχι αυτά καθεαυτά τα άνθη) ή οι λοβοί των σπόρων, παράγεται ένα ερυθρωπό / πορφυρό υγρό. Περιέχει υπερικίνη και ψευδοϋπερικίνη, φλαβονοειδή (16% στα φύλλα), ξανθόνες, φαινολικά οξέα και αιθέρια έλαια (0,13% σε ολόκληρο το φυτό).
Οικολογία
Το βάλσαμο πολλαπλασιάζεται τόσο αγενώς (βλαστικά) όσο και εγγενώς (μέσω σπερμάτων). Ευδοκιμεί στις περιοχές, όπου το μοτίβο της βροχόπτωσης, είναι κυρίαρχο είτε τον χειμώνα είτε το καλοκαίρι. Ωστόσο, η διανομή περιορίζεται από θερμοκρασίες πολύ χαμηλές για την βλάστηση των σπόρων ή την επιβίωση των δενδρυλλίων. Υψόμετρα άνω των 1500 μ., βροχοπτώσεις λιγότερες από 500 χιλ. και μια μέση ημερησία θερμοκρασία Ιανουαρίου (στο Νότιο ημισφαίριο) άνω των 24°C, θεωρούνται περιοριστικά κατώτατα όρια. Ανάλογα με τις περιβαλλοντικές και τις κλιματικές συνθήκες και της ηλικίας του ρόδακα (rosette), το βαλσαμόχορτο θα αλλάξει τη μορφή της ανάπτυξης και τη συνήθεια να προωθήσει την επιβίωση. Οι θερινές βροχές, είναι ιδιαίτερα αποτελεσματικές στο να επιτρέψουν στο φυτό, να αναπτυχθεί βλαστικά, μετά την αποφύλλωση από τα έντομα ή τη βόσκηση. Τα σπέρματα μπορεί να παραμείνουν για δεκαετίες στην τράπεζα σπερμάτων στο έδαφος, τα οποία εκβλασταίνουν έπειτα από διαταραχή (π.χ φωτιά).
Είδη - εισβολείς
Το Υπερικόν το διάτρητον (Hypericum perforatum) καλλιεργείται εμπορικά σε ορισμένες περιοχές της Νοτιοανατολικής Ευρώπης, αν και περιλαμβάνεται ως επιβλαβές ζιζάνιο σε περισσότερες από είκοσι χώρες και έχουν εισαχθεί πληθυσμοί στη Νότια και τη Βόρεια Αμερική, την Ινδία, Νέα Ζηλανδία, Αυστραλία και τη Νότια Αφρική. Στα λιβάδια, το βαλσαμόχορτο δρα τόσο ως τοξικό όσο και ως ζιζάνιο εισβολέας. Αντικαθιστά τις αυτόχθονες φυτικές κοινότητες και την κτηνοτροφική βλάστηση, σε τέτοιο βαθμό, κάνοντας τις παραγωγικές γαίες μη βιώσιμες ή να γίνει ένα είδος εισβολέα στους φυσικούς οικοτόπους και τα οικοσύστηματα. Η κατάποσή του από τα ζώα, μπορεί να προκαλέσει φωτοευαισθησία, καταστολή του κεντρικού νευρικού συστήματος (ΚΝΣ), αυθόρμητη αποβολή και μπορεί να οδηγήσει στο θάνατο. Τα αποτελεσματικά ζιζανιοκτόνα, για τον έλεγχο του Υπερικού (Hypericum) περιλαμβάνουν 2,4-D, picloram και glyphosate. Στη δυτική Βόρεια Αμερική, τρία κολεόπτερα το Chrysolina quadrigemina, Chrysolina hyperici και το Agrilus hyperici, έχουν εισαχθεί ως παράγοντες βιοελέγχου.
Φαρμακευτικές ιδιότητες
Στις ΗΠΑ, μετά από ένα πρόγραμμα του ABC News τον Ιούνιο του 1997, το υπερικό έγινε το πιο δημοφιλές φυτό, το εναλλακτικό «πρόζακ» (Ladose), για την ήπια και μέτρια κατάθλιψη. Χρησιμοποιείται επίσης ως αντισπασμωδικό και βελτιωτικό της ποιότητας του ύπνου σε αϋπνίες. Ήδη, το 1994 στη Γερμανία, συνταγογραφήθηκαν συνταγές για 20 εκατομμύρια ασθενείς. Μόνο στη Μοντάνα των ΗΠΑ καλλιεργούνται σήμερα 500.000 στρέμματα του φυτού.
Φαρμακευτικές χρήσεις
Σύμφωνα με τη Ευρωπαϊκή Φαρμακοποιία, ως δρόγη νοούνται τα ανθισμένα υπέργεια τμήματα του φυτού, τα οποία περιέχουν ποσοστό μεγαλύτερο του 0,08% σε ολικές υπερικίνες. Τα κατοχυρωμένα από την παραδοσιακή χρήση παρασκευάσματα του βαλσαμόχορτου είναι τα ξηρά εκχυλίσματα (εκχύλιση με οινόπνευμα 38%), τα λεγόμενα βαλσαμέλαια (εκχύλιση με διάφορα φυτικά έλαια όπως ηλιέλαιο Ω, ελαιόλαδο, καλαμποκέλαιο), τα βάμματα (υγρά εκχυλίσματα με αλκοόλη 45-50%) και το αποξηραμένο φυτό για την παρασκευή ροφήματος.
Για συστηματική (εσωτερική) χρήση, λαμβάνεται: Για τοπική χρήση χρησιμοποιείται κυρίως το βαλσαμέλαιο, το οποίο παρασκευάζεται με εκχύλιση του φρέσκου φυτού σε ελαιόλαδο ή κάποιο άλλο φυτικό λάδι για πολλές ημέρες (40 έως 50).
Η σύσταση των ξηρών εκχυλισμάτων και του βάμματος, διαφέρει σημαντικά από τη σύσταση του βαλσαμελαίου οπότε και οι ενδείξεις καθώς και ο τρόπος χρήσης είναι διαφορετικός.
Επουλωτικό πληγών και εγκαυμάτων
Το βαλσαμέλαιο είναι ένα εξαιρετικό επουλωτικό και χρησιμοποιείται για την αντιμετώπιση μικρής έκτασης δερματικών φλεγμονών όπως τα ηλιακά εγκάυματα πρώτου βαθμού και οι μικρές πληγές.
Κατά της πνευματικής κόπωσης
Στην παραδοσιακή ιατρική, και ελλείψει του όρου "κατάθλιψη", το βαλσαμόχορτο χρησιμοποιούνταν συστηματικά για την αντιμετώπιση της γενικότερης πνευματικής εξάντλησης και καταπόνησης. Πλήθος μελετών έχουν υποστηρίξει την αποτελεσματικότητα του σπαθόχορτου, ως τη θεραπεία για την κατάθλιψη, ωστόσο τα αποτελέσματα παραμένουν εμπειρικά καθώς ο μηχανισμός δράσης δεν έχει αποσαφηνιστεί. Μια ανασκόπηση του 2015 κατέληξε στο συμπέρασμα, ότι έχει μεγαλύτερη αποτελεσματικότητα έναντι του εικονικού φαρμάκου, στη θεραπεία της κατάθλιψης και είναι τόσο αποτελεσματικό, όσο φαρμακευτικές αγωγές ενώ έχει λιγότερες ανεπιθύμητες ενέργειες. Τα συγκεγχυμένα αποτελέσματα των διαφόρων μελετών και οι διακυμάνσεις μεταξύ των χωρών που εκτελέσαν τις μελέτες όσον αφορά την αποτελεσματικότητα, καθιστούν δύσκολο τον χαρακτηρισμό του βαλσαμόχορτου ως αντικαταθλιπτικό παράγοντα. Ο μηχανισμός δράσης είναι ακόμα υπό διερεύνηση, παρ'όλα αυτά έχει προταθεί ότι οφείλεται στην αναστολή της επαναπρόσληψης ορισμένων νευροδιαβιβαστών. Σύμφωνα με το National Center for Complementary and Integrative Health (NCCIH) των National Institutes of Health, το βαλσαμόχορτο «μπορεί να βοηθήσει κάποιους τύπους κατάθλιψης, αν και τα στοιχεία δεν είναι οριστικά». Το NCCIH σημειώνει, ότι ο συνδυασμός του σπαθόχορτου, με ορισμένα συνταγογραφόμενα αντικαταθλιπτικά, μπορεί να οδηγήσει σε «δυνητικά απειλητική για τη ζωή, αύξηση της σεροτονίνης», μια εγκεφαλική χημική ουσία, η οποία στοχεύεται από τα αντικαταθλιπτικά. Σε ορισμένες περιπτώσεις στη Γερμανία, συνταγογραφείται για την ήπια έως τη μέτρια κατάθλιψη, ειδικά στα παιδιά και τους εφήβους. Η ισχυρή παρατηρούμενη αντικαταθλιπτική δράση του φυτού οφείλεται σε ένα πλήθος συστατικών (υπερικίνη, υπεφορίνη φλαβονοειδή) και όχι σε μεμονωμένες ουσίες.
Η υπερικίνη, ψευδοϋπερικίνη και η υπερφορίνη, μπορούν να ποσοτικοποιηθούν στο πλάσμα. Αυτά τα τρία δραστικά συστατικά στους ανθρώπους, έχουν ημιπερίοδο αποβολής του πλάσματος, εντός ενός εύρους από 15-60 ώρες. Κανένα από τα τρία, δεν έχει ανιχνευθεί στα ούρα.
Παρενέργειες
Το βαλσαμόχορτο είναι γενικά καλά ανεκτό, με λίγες παρενέργειες όταν τηρούνται οι προτεινόμενες δοσολογίες. Συχνά οι αναφερόμενες ανεπιθύμητες ενέργειες, περιλαμβάνουν τα γαστροεντερικά συμπτώματα (ναυτία, κοιλιακό άλγος, απώλεια όρεξης και διάρροια), ζάλη, σύγχυση, κόπωση, καταστολή, ξηροστομία, ανησυχία και πονοκέφαλο. Τα όργανα που πλήτονται από τις ανεπιθύμητες ενέργειες περιλαμβάνονται στο κεντρικό νευρικό σύστημα (ΚΝΣ). Επίσης, το σπαθόχορτο ελαττώνει τα επίπεδα των οιστρογόνων, όπως της οιστραδιόλης, επιταχύνοντας τον μεταβολισμό της και δεν θα έπρεπε να λαμβάνεται από γυναίκες οι οποίες χρησιμοποιούν αντισυλληπτικά χάπια, δεδομένου ότι ρυθμίζει προς τα πάνω το κυτόχρωμα CYP3A4 του συστήματος Ρ450 στο ήπαρ. Το βαλσαμόχορτο όταν χορηγείται μόνο του σπανίως μπορεί να προκαλέσει φωτοευαισθησία φωτοδερματίτιδα. Αυτό μπορεί να οδηγήσει σε ευαισθησία στο φως και στα ηλιακά εγκαύματα. Η φωτοτοξικότητα του σπαθόχορτου είναι κατά πολύ μικρότερη της καθαρής υπερικίνης. Το βαλσαμόχορτο, συνδέεται με επιβαρυντική ψύχωση σε άτομα που έχουν σχιζοφρένεια. Σε περίπτωση που λαμβάνονται άλλα φάρμακα, πρέπει να ενημερώνεται ο γιατρός ή ο φαρμακοποιός.
Αλληλεπιδράσεις με άλλα φάρμακα
Το βαλσαμόχορτο αλληλεπιδρά με διάφορα φάρμακα είτε ελαττώνοντας την αποτελεσματικότητα τους ειτε προκαλώντας ανεπιθύμητες ενέργειες. Ο μηχανισμός πιστεύεται ότι περιλαμβάνει την επαγωγή του κυτοχρώματος P450 των ενζύμων CYP3A4 και CYP1A2 (μόνο γυναίκες), που έχει ως αποτέλεσμα την αύξηση του μεταβολισμού ορισμένων φαρμάκων, οδηγώντας σε μειωμένη συγκέντρωση τους στο πλάσμα. Επιπλέον, τα συστατικά του σπαθόχορτου επάγουν την P-γλυκοπρωτεΐνη. Αυξημένη έκφρασης της Ρ-γλυκοπρωτεΐνης οδηγεί σε σε μειωμένη απορρόφηση και αυξημένο ρυθμό απέκκρισης ορισμένων φαρμάκων, που οδηγεί σε χαμηλότερη συγκέντρωση στο πλάσμα και μείωση της κλινικής αποτελεσματικότητας. Έχει βρεθεί ότι η χρήση του σπαθόχορτου, μειώνει την αποτελεσματικότητα των αντισυλληπτικών χαπιών, των φαρμάκων για την αντιμετώπιση του ιού HIV, των αντιπηκτικών φαρμάκων όπως είναι η βαρφαρίνη, των φαρμάκων για τη μείωση της χοληστερόλης και των αγωγών που χρησιμοποιούνται μετά τη μεταμόσχευση.
Αλληλεπιδρά με αντικαταθλιπτικά φάρμακα της κατηγορίας των Αναστολέων Επαναπρόσληψης Σεροτονίνης και Νορεπινεφρίνης (σιταλοπράμη, φλουοξετίνη, παροξετίνη, σερτραλίνη, εσκιταλοπράμη, φλουβοξαμίνη) οδηγώντας σε αύξηση των επιπέδων σεροτονίνης, προκαλώντας το σύνδρομο σεροτονίνης που είναι μια δυνητικά απειλητική για τη ζωή ανεπιθύμητη ενέργεια. Η κατανάλωση του βαλσαμόχορτου αποθαρρύνεται για τα άτομα με διπολική διαταραχή. Υπάρχει έντονος προβληματισμός ότι οι άνθρωποι με διπολική κατάθλιψη, λαμβάνοντας βαλσαμόχορτο, μπορεί να διατρέχουν υψηλότερο κίνδυνο για επεισόδια μανίας.
Μηχανισμός δράσης
Το σπαθόχορτο, παρομοίως με άλλα βότανα, περιέχει μια ολόκληρη σειρά από διαφορετικά χημικά συστατικά, στα οποία μπορεί να οφείλονται οι ποικίλλες φαρμακολογικές του δράσεις. Η υπερφορίνη και αδυπερφορίνη, είναι αγωνιστές των υποδοχέων TRPC6 και ως εκ τούτου, θα προκαλέσουν μη ανταγωνιστική αναστολή επαναπρόσληψης μονοαμινών (συγκεκριμένα, ντοπαμίνη, νορεπινεφρίνη και σεροτονίνη), GABA και το γλουταμινικό οξύ, όταν ενεργοποιήσουν αυτό το κανάλι ιόντων. Στους ανθρώπους, το δραστικό συστατικό η αδυπερφορίνη, είναι επίσης ένας αναστολέας του PTGS1, αραχιδονικό 5-λιποξυγενάσης, SLCO1B1 και επαγωγέας του cΜΟΑΤ. Η υπερφορίνη είναι επίσης μια αντι-φλεγμονώδης ένωση με αντιαγγειογενετικές, αντιβιοτικές και νευροτροφικές ιδιότητες. Η υπερφορίνη έχει επίσης ένα ανταγωνιστικό αποτέλεσμα επί των υποδοχέων NMDA, έναν τύπο υποδοχέα γλουταμικού. Επιπλέον, το σπαθόχορτο είναι γνωστό ότι ρυθμίζει προς τα κάτω τον β1 αδρενοϋποδοχέα και ρυθμίζει προς τα πάνω τους μετασυναπτικούς υποδοχείς 5-ΗΤ1Α και 5-ΗΤ2Α, αμφότερους να είναι ένα είδος υποδοχέα σεροτονίνης. Άλλες ενώσεις, μπορούν επίσης να διαδραματίσουν κάποιο ρόλο, ως προς τις αντικαταθλιπτικές επιπτώσεις του βαλσαμόχορτου, τέτοιες ενώσεις περιλαμβάνουν: ολιγομερείς προκυανιδίνες, φλαβονοειδή (κουερσετίνη), υπερικίνη και ψευδοϋπερικίνη.
Δηλητηρίαση
Σε μεγάλες δόσεις, το βαλσαμόχορτο είναι δηλητηριώδες για τα ζώα που βόσκουν (βοοειδή, πρόβατα, κατσίκες, άλογα). Συμπεριφορικά σημάδια της δηλητηρίασης, είναι η γενική ανησυχία και ο ερεθισμός του δέρματος. Η ανησυχία συχνά υποδεικνύεται από το τρίψιμο της οπλής στο έδαφος, το κούνημα ή και το τρίψιμο της κεφαλής και την περιστασιακή αδυναμία του οπισθίου άκρου με την κλείδωση επάνω??? (knuckling over), το λαχάνιασμα, τη σύγχυση και την κατάθλιψη. Η μανία και η υπερκινητικότητα μπορεί επίσης να καταλήξει, συμπεριλαμβάνοντας το τρέξιμο σε κύκλους έως την εξάντληση. Οι παρατηρήσεις των πυκνών παρασιτώσεων του βαλσαμόχορτου από τα Αυστραλιανά φυτοφάγα οικόσιτα, περιλαμβάνουν την εμφάνιση κυκλικών μπαλωμάτων, δίνοντας στις πλαγιές μια εμφάνιση «καλλιέργειας κύκλου», η οποία τεκμαίρεται από αυτό το φαινόμενο. Τα ζώα συνήθως αναζητούν τη σκιά και έχουν μειωμένη όρεξη. Έχει σημειωθεί υπερευαισθησία στο νερό και μπορεί να εμφανιστούν σπασμοί μετά από ένα χτύπημα στο κεφάλι. Αν και έχει σημειωθεί η γενική αποστροφή προς το νερό, ορισμένοι μπορεί να το αναζητήσουν προς ανακούφιση.
Σοβαρός ερεθισμός του δέρματος είναι φυσικά προφανής, με κοκκίνισμα των μη-χρωματισμένων και απροστάτευτων περιοχών. Στη συνέχεια, αυτό οδηγεί στη φαγούρα και το τρίψιμο, που ακολουθείται από περαιτέρω φλεγμονή, εξίδρωση και το σχηματισμό κάκαρου. Οι βλάβες και η φλεγμονή που λαμβάνουν χώρα, λέγεται ότι μοιάζουν με τις συνθήκες που φαίνονται στον αφθώδη πυρετό. Έχουν παρατηρηθεί πρόβατα με οίδημα προσώπου, δερματίτιδα και πτώση του μαλλιού, που οφείλεται στην τριβή. Τα γαλακτοφόρα ζώα μπορεί να παύσουν ή να έχουν μειωμένη παραγωγή γάλακτος· τα κυοφορούντα ζώα μπορεί να αποβάλουν. Οργανικές βλάβες στους μαστούς των ζώων, είναι συχνά εμφανείς. Τα άλογα μπορεί να δείξουν σημάδια ανορεξίας, κατάθλιψης (με μια κωματώδη κατάσταση), διεσταλμένες κόρες και εγχεόμενη επιπεφυκότα.
Διάγνωση
Συνήθως παρατηρούνται, αυξημένη αναπνοή και καρδιακός ρυθμός, ενώ ένα από τα πρώτα σημάδια της δηλητηρίασης του βαλσαμόχορτου, είναι μια ανώμαλη αύξηση στη θερμοκρασία του σώματος. Τα προσβαλλόμενα ζώα, θα απολέσουν βάρος ή θα αποτύχουν να ανακτήσουν βάρος· τα νεαρά ζώα επηρεάζονται περισσότερο από ό, τι τα γηραιότερα ζώα. Σε σοβαρές περιπτώσεις, μπορεί να επέλθει ο θάνατος, ως άμεσο αποτέλεσμα της πείνας ή λόγω της δευτερογενούς ασθένειας ή σηψαιμίας των οργανικών βλαβών. Ορισμένα προσβεβλημένα ζώα, μπορεί να πνιγούν κατά λάθος. Κακές επιδόσεις των αμνών που θηλάζουν (κεχρωσμένων και μη κεχρωσμένων) έχει παρατηρηθεί, γεγονός που υποδηλώνει μια μείωση στην παραγωγή γάλακτος ή τη μετάδοση μιας τοξίνης εντός αυτού.
Φωτοευαισθησία
Τα περισσότερα κλινικά συμπτώματα στα ζώα, προκαλούνται από φωτοευαισθησία. Τα φυτά μπορούν να προκαλέσουν είτε πρωτοβάθμια είτε δευτεροβάθμια φωτοευαισθησία:
Οι Araya και Ford (1981), διερεύνησαν τις αλλαγές στη λειτουργία του ήπατος και κατέληξαν στο συμπέρασμα ότι δεν υπάρχουν αποδεικτικά στοιχεία του Hypericum που να σχετίζονται με την επίδραση στην ικανότητα απέκκρισης του ήπατος ή η οποιαδήποτε παρεμβολή ήταν ελάχιστη και προσωρινή. Ωστόσο, στοιχεία της ηπατικής βλάβης στο πλάσμα αίματος, έχουν βρεθεί στις υψηλές και μακρές τιμές της δόσης.
Η φωτοευαισθησία προκαλεί φλεγμονή του δέρματος από ένα μηχανισμό που περιλαμβάνει μια χρωστική ή φωτοδυναμική ένωση, η οποία όταν ενεργοποιείται από ένα συγκεκριμένο μήκος κύματος του φωτός οδηγεί σε in vivo αντιδράσεις οξειδοαναγωγής. Αυτό οδηγεί σε αλλοιώσεις των ιστών, ιδιαίτερα αισθητές πάνω και γύρω σε περιοχές του δέρματος που εκτίθενται στο φως. Ελαφρώς καλυπτόμενες ή κακώς κεχρωσμένες περιοχές είναι πιο εμφανείς. Αφαίρεση των προσβεβλημένων ζώων από τα αποτελέσματα του ηλιακού φωτός, στα μειωμένα συμπτώματα δηλητηρίασης.
Χημική σύσταση
thumbnail|250px|right|Χημική δομή της [[υπερικίνης.]] Από το υπερικό έχουν απομονωθεί ουσίες που ανήκουν στις παρακάτω κατηγορίες:
Οι ναφθοδιανθρόνες υπερικίνη και ψευδοϋπερικίνη, μαζί με την φλορογλουκινόλη παράγωγο υπερφορίνης, πιστεύεται ότι είναι μεταξύ των πολυάριθμων δραστικών συστατικών. Περιέχει επίσης αιθέρια έλαια, που αποτελούνται κυρίως από σεσκιτερπένια.
Έρευνα
Το βάλσαμόχορτο, μελετάται για την αποτελεσματικότητα στη θεραπεία ορισμένων διαταραχών σωματοποίησης. Τα αποτελέσματα από τις αρχικές μελέτες, είναι ανάμικτα και ακόμα μη τελεσίδικα; κάποιες έρευνες δεν έχουν βρει καμία αποτελεσματικότητα, άλλη έρευνα διαπίστωσε μια μικρή ελάφρυνση των συμπτωμάτων. Περαιτέρω μελέτη απαιτείται και διεξάγεται.
Ένα σημαντικό συστατικό των χημικών, η υπερφορίνη, μπορεί να είναι χρήσιμη για τη θεραπεία του αλκοολισμού, αν και η δοσολογία, η ασφάλεια και η αποτελεσματικότητα δεν έχουν μελετηθεί. Η υπερφορίνη έχει επίσης εμφανίσει αντιβακτηριακές ιδιότητες έναντι Gram-θετικών βακτηρίων, αν και δεν έχει μελετηθεί η δοσολογία, η ασφάλεια και η αποτελεσματικότητα. Η βοτανική ιατρική έχει επίσης χρησιμοποιήσει εκχυλίσματα λιπόφιλων από το βάλσαμόχορτο, ως τοπική θεραπεία για πληγές, εκδορές, εγκαύματα και τον πόνο των μυών. Τα θετικά αποτελέσματα που έχουν παρατηρηθεί, γενικά αποδίδονται στην υπερφορίνη, λόγω των πιθανών αντιβακτηριακών και αντι-φλεγμονωδών αποτελεσμάτων της. Για το λόγο αυτό, η υπερφορίνη μπορεί να είναι χρήσιμη, στη θεραπεία των μολυσμένων πληγών και των φλεγμονωδών νόσων του δέρματος. Εις απάντηση της ενσωμάτωσης της υπερφορίνης σε ένα νέο λάδι μπάνιου, διεξήχθη μια μελέτη, για να αξιολογήσει το δυναμικό ερεθισμού του δέρματος και η οποία βρήκε καλή ανεκτικότητα του δέρματος απέναντι στο βάλσαμόχορτο.
Η υπερικίνη και η ψευδοϋπερικίνη έχουν δείξει τόσο αντιιικές όσο και αντιβακτηριακές δραστικότητες. Πιστεύεται, ότι αυτά τα μόρια προσδένονται μη ειδικά, με ιικές και κυτταρικές μεμβράνες και μπορεί να οδηγήσει σε φωτο-οξείδωση των παθογόνων και να τις σκοτώσει.
Σημειώσεις
<references group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Χλωρίδα του Λιβάνου Κατηγορία:Φυτά κήπου Κατηγορία:Εκτρωτικά Κατηγορία:Αντικαταθλιπτικά Κατηγορία:Φαρμακευτικά φυτά Κατηγορία:Υπερικίδες Κατηγορία:Βότανα Κατηγορία:Ευρωπαϊκή χλωρίδα
Τελετουργικό κρεβάτι
μικρογραφία| Σατιρική γελοιογραφία του Ισαάκ Κρούκσανγκ, η οποία απεικονίζει την [[Καρλόττα της Μεγάλης Βρετανίας|πριγκίπισσα Καρλόττα και τον πρίγκιπα Φρειδερίκο να οδηγούνται στο κρεβάτι μέσα από μια τελετή, στην οποία παρευρίσκονται και η γονεις της νύφης, δηλαδη ο Βασιλιάς Γεώργιος Γ' και η βασίλισσα Καρλόττα.]]
Το «Τελετουργικό του κρεβατιού» ήταν Μεσαιωνικό γαμήλιο έθιμο, στο οποίο το νεόνυμφο ζευγάρι συνοδευόταν στο γαμήλιο κρεβάτι με σκοπό την σεξουαλική συνεύρεση και την συνεπαγόμενη ολοκλήρωση του γάμου.
Ο σκοπός του τελετουργικού ήταν να καθιερώσει την ολοκλήρωση του γάμου, είτε με το να παρακολουθούν οι παρόντες την πρώτη σεξουαλική επαφή του ζευγαριού, ή είτε συμβολικά, με την αποχώρηση των μαρτύρων πριν από την ερωτική πράξη. Συμβόλιζε τη συμμετοχή της κοινότητας στο γάμο. Η νομική δεσμευτική φύση της τελετής διέφερε σε μεγάλο βαθμό από τόπο σε τόπο στο διάβα των ετών.
Παράδοση και έθιμα
μικρογραφία| Ο Ρέιμοντ και η Μελουσίνα ευλογούνται από τον επίσκοπο στο κρεβάτι τους, την ημέρα του γάμου τους, ξυλογραφία του 15ου αιώνα. μικρογραφία| Μετά το γάμο του 1654 μεταξύ του [[Κάρολος Ι΄ Γουσταύος της Σουηδίας|Καρόλου Ι' Γουσταύου της Σουηδίας και της Χεδβίγης Ελεονόρας του Χόλσταϊν-Γκόττορπ.]]
Η ιεροτελεστία του κρεβατιού έχει εφαρμοστεί σε διάφορους πολιτισμούς, με κάποιες διαφορές από τόπο σε τόπο. Οι άνθρωποι που έβαζαν τους νεόνυμφους στο κρεβάτι, εκτός από τους συγγενείς ή τους φίλους, θα μπορούσαν να είναι ακόμα και άτομα από την ευρύτερη περιοχή. Το τελετουργικό συνοδευόταν συχνά με μουσική, τραγούδια και χωρατά. Συμβόλιζε τη συμμετοχή της κοινότητας στο γάμο και ιδιαίτερα στη σεξουαλική οικειότητα του ζευγαριού, αλλά και την συζυγική τους πιστότητα. Παρόλα αυτά, στο μεγαλύτερο μέρος της Δυτικής Ευρώπης, δεν υπήρχε το έθιμο του να παρατηρούν οι συμμετέχοντες την πρώτη ερωτική επαφή του ζευγαριού.
Τον 16ο αιώνα, στη σημερινή Γερμανία, το Τελετουργικό κρεβάτι συνοδευόταν από τους ήχους των αυλών, των τυμπάνων και κάποιων «άσεμνων θορύβων», μετά από τους οποίους το ζευγάρι έμεινε μόνο του και οι καλεσμένοι συνέχισαν να γιορτάζουν αρκετά δυνατά για να μην ακούγονται οι νεόνυμφοι. Επιπλέον σε πολλά άλλα μέρη, οι νεόνυμφοι φορώντας τις πιτζάμες τους, χωρίζονταν από την οικογένεια ή την κοινότητα τους, ενώ οδηγούνταν στην κρεβατοκάμαρα. Από την άλλη πλευρά, σε κάποιες άλλες περιοχές, το ζευγάρι αναμενόταν ότι θα συμμετείχε στο πάρτι. Εντούτοις, κατά την διάρκεια της Θρησκευτικής μεταρρύθμισης του 16ου αιώνα, η ιεροτελεστία του κρεβατιού συνδέθηκε με τελετές που ανέθεταν κοινωνικοοικονομικά δικαιώματα και καθήκοντα στη νύφη ως νοικοκυρά.
Στην Σκανδιναβία πάλι, ο πιο διακεκριμένος καλεσμένος του γάμου, ήταν αυτός που οδήγησε τη νύφη στο κρεβάτι, με την συνοδεία μιας εορταστικής πομπής. Αφού έβαζαν το ζευγάρι στο κρεβάτι, οι φιλοξενούμενοι πρόσφεραν φαγητό στους νεόνυμφους και έτρωγαν γρήγορα μαζί τους προτού τους αφήσουν μόνους. Λόγω της σημασίας του τελετουργικού, τα ειδικά διακοσμημένα γαμήλια κρεβάτια δανείζονταν μερικές φορές την οικογένεια, τους φίλους ή από τους γείτονες. Η τελετή σιγά-σιγά έγινε απλώς συμβολική, με τους γονείς της νύφης να καλύπτουν τους νεόνυμφους με μια κουβέρτα και στη συνέχεια να τους ξεσκεπάζουν.
Η νομική πλευρά του εθίμου
Ο αρχικός σκοπός του τελετουργικού του κρεβατιού ήταν η νομιμοποίηση της ολοκλήρωσης του γάμου.
Ωστόσο, αυτή η πλευρά του εθίμου δεν ήταν κατανοητή από όλους, με αποτέλεσμα να προκαλούνται συχνά παρανοήσεις. Για παράδειγμα, ένας γάμος στη Βρετανία ακυρώθηκε με το πρόσχημα ότι η νύφη το έσκασε για 15 λεπτά από το τελετουργικό κρεβάτι, ενώ σε μια άλλη περίπτωση, ένας μυστικός γάμος ήρθε στο φως, όταν ανακάλυψαν μια έγκυο γυναικά να βρίσκεται ξαπλωμένη στο κρεβάτι, στο πλάι του νεκρού συζύγου της.
Είναι ενδιαφέρον όμως, ότι η τελετή αυτή στη Βρετανία του 18ου αιώνα, θεωρούνταν ως ένα μέσο για μια επιπλέον νομιμότητα στον γάμο. Στη Σκωτία, όμως ο γάμος πραγματοποιούνταν με μια απλή συγκατάθεση και δεν απαιτούσε διατυπώσεις ή ολοκλήρωση. Παρόλα αυτά, οι τελετές του κρεβατιού ήταν ευρέως διαδεδομένες ως μέρος των εθίμων του γάμου. Λόγου χάρη, ένα ανδρόγυνο, κατά την διάρκεια του τελετουργικού του κρεβατιού του, μπορούσε να καλέσει κάποιον να παρακολουθήσει τη διαδικασία, επειδή  επιθυμούσε να τους δει κάποιος μαζί στο κρεβάτι.
Στη μεσαιωνική Σκανδιναβία, το τελετουργικό του κρεβατιού είχε μεγάλη νομική σημασία, εφόσον θεωρούνταν απαραίτητο για την ολοκλήρωση ενός γάμου. Ωστόσο, αυτή η σημασία -όταν η μοναρχία θέσπισε νέους νόμους- άρχισε να εξασθενεί. Στην Ισλανδία, ένας γάμος ήταν έγκυρος μόνο αν κατά την διάρκεια του τελετουργικού παρακολουθούσαν τουλάχιστον έξι άντρες ως μάρτυρες.
Βιβλιογραφία
Κατηγορία:Γαμήλια έθιμα
Πεντουμπάστ Α΄
Ο Πεντουμπάστ Α΄, αιγυπτ. Pedubast(is), εξελληνισμένα: Πετοβάτης, ήταν φαραώ της Άνω Αιγύπτου κατά τον 9ο αι. π.Χ. Με βάση σεληνιακές ημερομηνίες που ανήκουν στον αντίπαλό του στην Άνω Αίγυπτο Τακελότ Β΄ και το γεγονός ότι ο Πεντουμπάστ Α΄ εμφανίζεται για πρώτη φορά ως τοπικός βασιλιάς των Θηβών περί το 11ο έτος της βασιλείας τού Τακελότ Α΄, ο Πεντουμπάστ Α΄ πιστεύουμε σήμερα ότι είχε ανέλθει στον θρόνο το 835 ή 824 π.Χ. Για τον τοπικό αυτόν φαραώ έχει καταγραφεί ότι ήταν Λιβυκής καταγωγής και κυβέρνησε την Αίγυπτο για 25 έτη, σύμφωνα με τους υπολογισμούς στο κείμενο τού Μανέθωνα, που έκανε ο Ευσέβιος. Πρώτα έγινε βασιλιάς στις Θήβες το 8ο έτος βασιλείας τού Σοσένκ Γ΄ και το πιο μεγάλο έτος που αναφέρεται στη βασιλεία του είναι το 23ο, σύμφωνα με το κείμενο Νο.29 στο Νειλόμετρο τού Καρνάκ. Το έτος αυτό είναι ισοδύναμο με το 31ο έτος τού Σοσένκ Γ΄ της 22ης δυναστείας, η οποία έδρευε στην Τάνιδα. Πάντως, μια και ο Σοσένκ Β΄ ήλεγχε μόνο την Κάτω Αίγυπτο στη Μέμφιδα και το Δέλτα τού Νείλου, ο Πεντουμπάστ Α΄ και ο Σοσένκ Γ΄ δεν ήταν πολιτικοί του αντίπαλοι και ίσως να είχαν δημιουργήσει μία σχέση. Πράγματι ο γιος τού Σοσένκ Γ΄, ο στρατηγός και διοικητής τού στρατού Πασεντμπάστ Β "έφτιαξε μία θύρα στον προθάλαμο στον Πυλώνα Χ τού Καρνάκ και σε μία αναμνηστική επιγραφή αναφέρει ότι είναι γιος τού Σοσένκ (Γ΄)", αλλά χρονολογεί τις πράξεις του στη βασιλεία τού Πεντουμπάστ Α΄. Αυτό ίσως δείχνει μία σιωπηρή υποστήριξη για την παράταξη τού Πεντουμπάστ Α΄ από τον Σοσένκ Γ΄, βασιλιά της βασισμένης στην Τάνιδα δυναστείας.
Παραπομπές
Κατηγορία:Φαραώ της 23ης Αιγυπτιακής Δυναστείας
Κόκο Μπι Γουέαρ
Ο Τζέιμς Γουέαρ (γεννημένος στις 20 Ιουνίου 1957), είναι ένας Αμερικανός πρώην επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, Κόκο Μπι Γουέαρ.
Στυλ
Έκανε το ντεμπούτο του στον χώρο της επαγγελματικής πάλης το 1978. Την περισσότερη φήμη του, την απέκτησε όσο ήταν εργαζόμενος στο WWF, το σημερινό WWE, με το ψευδώνυμο "Μπέρντμαν". Ο Γουέαρ εμφανιζόταν στο ρινγκ με έναν παπαγάλο είδους μακώ, με μπλε και κίτρινο χρώμα, και κινούσε τα χέρια του, χορεύοντας, σαν πουλί, πριν αλλά και μετά τους αγώνες του.
Εταιρείες
Πριν δουλέψει για το WWF, ο Γουέαρ ήταν μέλος πολλών παλαιστικών ομάδων, πρώτα με τον Μπόμπι Ίτον στο Μέμφις και αργότερα με τον Νόρβελ Όστιν που ήταν γνωστοί ως "The P.Y.T. Express", σε πολλές εταιρείες.